Althaea officinalis

Althaea officinalis (cunusìda 'n bresà col nòm de bonaésccGiovan Battista Melchiori, Vocabolario bresciano - italiano, 1817, pag.79) l'è 'na spéce de piànta erbàcea che fà part de la famìa botànica de le Malvaceae. cultiàda zamò 'ndèla antichità per vìa de le sò proprietà medicinài.

 Descrisiù 
Piànta perène, erbàcea, co la raìs carnùza furmàda de divèrsi füs storzégn, biànch de dét, zalcc de föra; i gamp i g'ha 'na pelüria spèsa, dricc e nömerùs, sèmpe o poch ramificàcc, 'nfìna a 1,5 m.

210px|left|thumb|fiùr
Le fòie le g'ha 'n gambì cürt e stìpole, i è altèrne, palminèrvie, peluzète sö töte dò le fàce. I è 'ntréghe o a 3÷5 lòbi: chèl centràl l'è piö gròs.

I fiùr 3÷5 ghèi, portàcc ensìma a pedùncoi che é fò a la sèa de le fòie o 'nsìma ai ram de la piànta. I pétali i è culùr ròza ciàr. I fiorés 'ntra Magio e Óst

I fröcc i g'ha 'na pelüria bèla fìna e spèsa, e i è furmàcc de divèrsi achéni mitìcc a sércol giü arènt a l'óter aen nömer de 10 o vint e a fùrma de rugnù.

 Habitat 
Se la tróa de spès en pòscc ömecc, dré ai fòs, pò a 'n prezènsa de àiva salmàstra, dei 0 ai 1200 méter sùra del leèl del mar.

 Sinònim 
 Althaea officinalis var. obtusifolia;
 Althaea taurinensis
 Althaea micrantha   Borbás 1888 
 Althaea kragujevacensis Pancic 1874
 Althaea balearica J.J.Rodr. 1904 Malva officinalis (L.) Schimp. & Spenn. in Spenn. 1829
 Malva maritima Salisb. 1796
 Malva althaea E.H.L.Krause in Sturm 1901
 Althaea vulgaris Bubani 1901
 Althaea sublobata Stokeshttp://www.tela-botanica.org

Riferimèncc

Categoria:Malvaceae